Blaze7451/Wiki-th-20250601 huggingface dataset:
ดาวเคราะห์น้อยตระกูลฮังการี

ดาวเคราะห์น้อยตระกูลฮังการี (Hungaria asteroids) เป็นกลุ่มของดาวเคราะห์น้อยในแถบหลักซึ่งโคจรรอบดวงอาทิตย์ที่ระยะห่างระหว่าง 1.78 และ 2.0 หน่วยดาราศาสตร์ ดาวเคราะห์น้อยกลุ่มนี้มีค่าความเยื้องศูนย์กลางของวงโคจรค่อนข้างต่ำ (ต่ำกว่า 0.18) มีค่าความเอียงวงโคจร ระหว่าง 16 ถึง 34 องศา และมีคาบการโคจรประมาณ 2.5 ปี ดาวเคราะห์น้อยกลุ่มนี้มีการสั่นพ้องของวงโคจรกับดาวพฤหัสบดีที่ 9:2 และกับดาวอังคารที่ 3:2 ชื่อของตระกูลดาวเคราะห์น้อยกลุ่มนี้ตั้งตามชื่อดาวเคราะห์น้อยสมาชิกดวงที่ใหญ่ที่สุดในกลุ่ม คือ 434 ฮังกาเรีย ถือเป็นกลุ่มดาวเคราะห์น้อยที่หนาแน่นมากที่สุดในบริเวณด้านใน ในแถบวงโคจรต่ำกว่าช่องว่างเคิร์กวูด 4:1

**อ้างอิง**

หมวดหมู่:ดาวเคราะห์น้อยแบ่งตามกลุ่มและตระกูล
หมวดหมู่:ดาวเคราะห์น้อยประเภท E
ดาวหางในแถบหลัก

ดาวหางในแถบหลัก คือวัตถุที่โคจรอยู่ในระบบสุริยะในบริเวณแถบดาวเคราะห์น้อย แต่มีลักษณะปรากฏและคุณสมบัติคล้ายคลึงกับดาวหางในระหว่างการโคจรบางช่วง ดาวหางกลุ่มนี้จะแตกต่างกับดาวหางทั่วไปที่มักมีวงโคจรไกลกว่าดาวพฤหัสบดี และมีวงโคจรที่ค่อนข้างกลมอยู่ในบริเวณแถบหลักซึ่งแตกต่างจากวงโคจรของดาวเคราะห์น้อยอื่นๆ ดาวหางคาบสั้นจำนวนหนึ่งอาจมีค่ากึ่งแกนเอกต่ำกว่าวงโคจรของดาวพฤหัสบดี แต่ดาวหางในแถบหลักจะมีความเยื้องศูนย์กลางที่เล็กกว่า และความเอียงวงโคจรก็คล้ายคลึงกับดาวเคราะห์น้อยในแถบหลัก มีดาวหางในแถบหลักที่รู้จักแล้ว 3 ดวงซึ่งพบว่ามีวงโคจรอยู่ในบริเวณขอบรอบนอกของแถบดาวเคราะห์น้อย

**สมาชิก**
เท่าที่ทราบในปัจจุบันมีดาวหางในแถบหลักอยู่ 4 ดวง ดังนี้- 133P/Elst-Pizarro- 176P/LINEAR- P/2005 U1 (Read)- P/2008 R1 (Garradd)

**อ้างอิง**

**แหล่งข้อมูลอื่น**
  บทความเกี่ยวกับ "ดาวหางในแถบหลัก" ที่ Planetary Society date=2007-05-01 

หมวดหมู่:แถบดาวเคราะห์น้อย
หมวดหมู่:ดาวเคราะห์น้อย
ปิแอร์ ฟิตช์

ปิแอร์ ฟิตช์ (Pierre Fitch) เกิดเมื่อวันที่ 1 พฤศจิกายน ค.ศ. 1981 เป็นนักแสดงหนังโป๊เกย์ชาวแคนาดา เดิมอยู่สังกัดฟอลคอนสตูดิโอส์ เป็น 1 ใน 16 ขงองนักแสดงจากฟอลคอนที่ถ่ายปฏิทิน Men of Falcon ในปี 2006. 
ฟิตช์เกิดในคอร์นเวลล์ ออนทาริโอ เขายอมรับว่าเขาเปลี่ยนสกุลเป็นชื่อ ฟิตช์ เพราะเขาชอบในไลน์เสื้อผ้า Abercrombie & Fitch และถึงแม้ว่าเขาจะทำงานในสหรัฐอเมริกา แต่เขาก็ยังคงอยู่ที่บ้านในมอนเทรียล ประเทศแคนาดา
ฟิตช์เคยบอกว่า เขาเริ่มทำงานในธุรกิจวงการหนังโป๊ตั้งแต่อายุได้ 18 ปี เขาแต่งงานกับนักแสดงหนังโป๊ ราล์ฟ วูดส์ ที่มีผลงานแสดงด้วยกันบางเรื่อง และยังปรากฏตัวแสดงด้วยกันในเว็บไซต์จ่ายเงินของฟิตช์เอง ในบางส่วน ต่อมาเมื่อวันที่ 7 กันยายน ค.ศ. 2007 ปิแอร์ออกมาประกาศทางบล็อกของเขาว่า เขากับราล์ฟ วูดส์แยกทงกันแล้ว ฟิตช์เปิดเผยว่าการแต่งงานของเขากับราล์ฟไม่เคยเป็นไปอย่างทางการหรือถูกต้องตามกฎหมายเลย เป็นเพียงเพื่อด้านการตลาดเท่านั้น
ฟิตช์ได้รับการเสนอชื่อเข้าชิงในสาขานักแสดงยอดเยี่ยม จากรางวัลเกย์วีเอ็น ในปี 2006 กับทอม จัดสัน (เครดิต ว่า "กัส แมททอกซ์") สำหรับฉากเซ็กซ์ที่ดีที่สุด (ประเภทคู่)  แต่ไม่ได้รับรางวัลใด
เขาเป็นคนชอบการสัก ฟิตช์มีรอยสักอยู่หลายแห่ง เช่นที่คอ หน้าอกข้างขวา ท้อง แขนและขาทั้งสองข้าง

**หนังโป๊/เว็บไซต์**
 Meet Pierre Fitch Forum (MeetPierreFitch.com), 2008, Fitch Media- One Night With Pierre Fitch (PierreFitchOnline.com), 2008, Fitch Media- Pierre Fitch Galleries (PierreFitchGalleries.com), 2008- Pierre Fitch Online (PierreFitchOnline.com), 2007 until today- Back Together (PornTeam.com), 2007 Fitch Woods Productions- Big Dick Club (Falcon Pac 166), 2006, Falcon Studios- Spokes III (Falcon Pac 165), 2006, Falcon Studios- Through the Woods (Falcon Pac 157), 2005, Falcon Studios- Born 2 B Bad (Falcon Pac 156), 2004, Falcon Studios- Longshot (Jocks Pac 119), 2004, Jocks Studios- Pierre's After School Special, 2003, VideoBoys Productions

**อ้างอิง**
หมวดหมู่:นักแสดงภาพยนตร์ลามกเกย์
หมวดหมู่:นักแสดงภาพยนตร์ลามกชาวแคนาดา
หมวดหมู่:บุคคลจากรัฐออนแทรีโอ
แม่แบบ:Lang-sa2

==วิธีใช้**
ใช้กับคำภาษาสันสกฤต โดยไม่ต้องมีชื่อภาษากำกับ (เช่น กรณีที่มีคำภาษานี้ปรากฏเป็นครั้งที่สองในบทความ)

**ดูเพิ่ม==
ดาวเคราะห์น้อยประเภท S

ไฟล์:Eros - PIA02923.jpg|thumb|250px|อีรอส ตัวอย่างดาวเคราะห์น้อยประเภท S
ดาวเคราะห์น้อยประเภท S เป็นดาวเคราะห์น้อยที่มีองค์ประกอบส่วนใหญ่เป็นสารประกอบซิลิกา (Silica) ซึ่งเป็นที่มาของชื่อ มีอยู่เป็นจำนวนประมาณ 17% ของดาวเคราะห์น้อยทั้งหมด ซึ่งเป็นจำนวนมากรองจากดาวเคราะห์น้อยประเภท C หรือจำพวกคาร์บอน


**คุณสมบัติ**
ดาวเคราะห์น้อยประเภท S จะมีความสว่างปานกลาง มีค่าสัมประสิทธิ์การสะท้อนแสง (albedo) ระหว่าง 0.10 ถึง 0.22 และมีองค์ประกอบส่วนใหญ่เป็น ไอร์อ้อนซิลิเกต หรือ แมกนีเซียมซิลิเกต มักอยู่ในบริเวณรอบในของแถบดาวเคราะห์น้อย มีวงโคจรต่ำกว่า 2.2 หน่วยดาราศาสตร์ ดาวเคราะห์น้อยขนาดใหญ่ที่สุดในประเภทนี้คือ 15 ยูโนเมีย (กว้างประมาณ 330 กิโลเมตร) รองลงไปได้แก่ 3 จูโน 29 แอมฟิไทรต์ 532 เฮอร์คิวลินา และ 7 ไอริส ดาวเคราะห์น้อยประเภท S ขนาดใหญ่เหล่านี้สามารถมองเห็นได้ด้วยกล้องสองตากำลัง 10x50 เมื่อมันเข้ามาในตำแหน่งใกล้ดวงอาทิตย์ ดวงที่สว่างที่สุดคือ 7 ไอริส ซึ่งเคยมีค่าความสว่างสูงสุดถึง +7.0 ที่ถือว่าสว่างมากนอกเหนือจากดาวเคราะห์น้อยที่สะท้อนแสงได้ดีเช่น 4 เวสต้า

**กลุ่มดาวเคราะห์น้อยประเภท S**
ตามการจัดประเภทดาวเคราะห์น้อยของ SMASS สามารถแบ่งดาวเคราะห์น้อยที่มีส่วนประกอบ "หิน" ออกได้เป็นกลุ่มย่อยในประเภท S ดังนี้
*ดาวเคราะห์น้อยประเภท A
*ดาวเคราะห์น้อยประเภท K
*ดาวเคราะห์น้อยประเภท L
*ดาวเคราะห์น้อยประเภท Q
*ดาวเคราะห์น้อยประเภท R- ดาวเคราะห์น้อยประเภท S ที่มีค่าสเปกตรัมทั่วไปตามแบบประเภท S - ดาวเคราะห์น้อยประเภท Sa, Sk, Sl, Sq, และ Sr ซึ่งมีองค์ประกอบร่วมระหว่างแบบ S ทั่วไป กับแบบ A, K, L, Q, และ R ตามลำดับ
โดยที่สเปกตรัมของดาวเคราะห์น้อยประเภท S นี้มีความแตกต่างอย่างชัดเจนจากดาวเคราะห์น้อยประเภท C ซึ่งมีคาร์บอนมาก และ ดาวเคราะห์น้อยประเภท X ที่มีโลหะมาก


**อ้างอิง**
S. J. Bus and R. P. Binzel Phase II of the Small Main-belt Asteroid Spectroscopy Survey: A feature-based taxonomy, Icarus, Vol. 158, pp. 146 (2002). 

หมวดหมู่:ดาวเคราะห์น้อยแบ่งตามประเภท
ดาวเคราะห์น้อยประเภท M

ดาวเคราะห์น้อยประเภท M เป็นดาวเคราะห์น้อยที่ไม่ทราบองค์ประกอบแน่ชัด มีความสว่างปานกลาง (ค่าสัมประสิทธิ์การสะท้อนแสง ประมาณ 0.1-0.2) บางดวงมีส่วนประกอบของนิกเกิล-เหล็ก ซึ่งมีทั้งแบบบริสุทธิ์และแบบผสมกับองค์ประกอบที่เป็นหิน เชื่อว่าเป็นชิ้นส่วนจากแกนกลางโลหะของดาวเคราะห์น้อยอื่นๆ ที่แตกออกจากการปะทะ และน่าจะเป็นต้นกำเนิดของอุกกาบาตโลหะที่พบบนโลก
ดาวเคราะห์น้อย 16 ไซคี เป็นดาวเคราะห์น้อยประเภท M ที่ใหญ่ที่สุด และดูจะมีองค์ประกอบเป็นโลหะแท้ ส่วนดาวเคราะห์น้อยประเภท M ดวงแรกที่มีการถ่ายภาพจากยานอวกาศ จะเป็น 21 ลูทิเชีย ซึ่งยานสำรวจโรเซตตาจะเดินทางผ่านในวันที่ 10 กรกฎาคม ค.ศ. 2010 ยังมีดาวเคราะห์น้อยประเภท M อีกดวงหนึ่งที่ถ่ายภาพได้จากเรดาร์โดย หอดูดาวอาเรคิโบ (Arecibo) ในเปอร์โตริโก คือดาวเคราะห์น้อย 216 คลีโอพัตรา ที่มีรูปร่างคล้ายกระดูกหมา
ดาวเคราะห์น้อยประเภท M เป็นหนึ่งในสามประเภทพื้นฐานของดาวเคราะห์น้อยในการจัดประเภทยุคแรกๆ (อีกสองประเภทคือ ประเภท S และประเภท C โดยเชื่อว่าเป็นดาวเคราะห์น้อยที่มีองค์ประกอบของโลหะอยู่ในตัว

หมวดหมู่:ดาวเคราะห์น้อยแบ่งตามประเภท
เจฟฟ์ สไตรเกอร์

เจฟฟ์ สไตรเกอร์ (Jeff Stryker)  หรือชื่อเกิด ชาลส์ แคสเปอร์ เพย์ตัน (Charles Casper Peyton) เกิดเมื่อวันที่ 21 สิงหาคม ค.ศ. 1962 ในคาร์มิ รัฐอิลลินอย สหรัฐ เป็นนักแสดงภาพยนตร์ลามกชาวอเมริกัน โดยเขาปรากฏทั้งในภาพยนตร์ลามกเกย์, รักร่วมสองเพศ และรักต่างเพศ ปัจจุบันเขาอาศัยอยู่ในรัฐแคลิฟอร์เนีย

**ประวัติ**
สไตรเกอร์ได้เริ่มเข้าสู่วงการภาพยนตร์ลามกเกย์จากจอห์น ทราวิสผู้กำกับภาพยนตร์ลามกเกย์ในรัฐแคลิฟอร์เนียเมื่ออายุได้ 26 ปี เขาเป็นที่รู้จักอย่างกว้างขวางในอุตสาหกรรมภาพยนตร์ลามกเกย์ โดยถึงแม้ว่าภาพยนตร์ลามกเรื่อง Jamie Loves Jeff ซึ่งเป็นภาพยนตร์ลามกรักต่างเพศจะที่เขาร่วมแสดงด้วยจะมียอดขายดีติดอันดับหนังขายดีของวีวิดเอนเตอร์เทนเมนต์ เขาได้ออกมานิยามตัวเอง (บางครั้งในเชิงตลก) ว่า เขาเป็นวัตถุทางเพศ"ระดับสากล" ซึ่งเขาได้ออกมาเปิดเผยว่า "ผมไม่ได้นิยามตัวเองว่าเป็นอะไร" 
สไตรเกอร์ยังเคยออกเพลงแนวคันทรีย์ที่มีชื่อว่าWild Buck ซึ่งเขาก็ได้แสดงเพลงดังกล่าวแนวร็อกในภาพยนตร์ลามกเรื่องBigger Than Life
นอกจากนี้สไตรเกอร์ยังเคยมีผลงานการแสดงที่นอกเหนือจากภาพยนตร์ลามกอาทิ ภาพยนตร์แนวสยองขวัญของประเทศอิตาลีในปีค.ศ. 1989 เรื่อง After Death ซึ่งได้ให้เครดิตการแสดงเขาในนามชัก เพย์ตัน ทั้งนี้เขายังได้ปรากฏตัวในภาพยนตร์อีกหลายเรื่องทั้งเรื่องCan I be your Bratwurst Please? และเรื่องDirty Love

**รางวัลและการยอมรับ**
สไตรเกอร์ได้รับการจารึกชื่อทั้งในหอเกียรติยศเอวีเอ็น, เกย์วีเอ็น, แกรบบีในปีค.ศ. 2000, และหอเกียรติยศสื่อลามกฮัสต์เลอร์ในปีค.ศ. 2004 รวมถึงได้รับรางวัลเอ็กซ์อาร์ซีโอสาขานักแสดงยอดเยี่ยม (เกย์) ปีค.ศ. 1986 และได้รับการเข้าร่วมในผลงานศิลปะของปีแยร์เอ็ทฌีล ปีค.ศ. 1991

**ผลงานการแสดง**

**เกย์และเดี่ยว**
 Jeff Stryker Does Hard Time (2001)- Stryker (2000; เดี่ยว)- Jeff Stryker’s Underground (1997)- Santa’s Cummin’! (1996; เดี่ยว)- J.S. Big Time (1995)- The Tease (1994; เดี่ยว)- How to Enlarge Your Penis (1993; เดี่ยว)- 10 Plus (1992; เดี่ยว)- 10 Plus Volume 2 (1992; เดี่ยว)- Busted (1991)- In Hot Pursuit (1991)- Powertool 2: Breaking Out- Just You & Me (1990; เดี่ยว)- On the Rocks (1990)- Stryker’s Best: Powerful Sex (1989)- The Look (1987)- Stryker Force (1987)- In Hot Pursuit (1987)- hide=y 2 (1987)- Powertool (1986)- Bigger Than Life  (1986)

**รักต่างเพศ**
 Stryker/Ryker in "RAW"- Jamie Loves Jeff - Cummin' Together - Dreaming of You - Heiress - Jamie Loves Jeff 2- Cyberstud" - Jeff Stryker's Favorite Sexual Positions (1992)- Milk and Honey - Take Me- The Rebel - The Giant - In Your Wildest Dreams

**รักร่วมสองเพศ**
 The Switch Is On (1987)- Every Which Way (1990)

**อื่นๆ/ไม่เกี่ยวกับสื่อลามก**
 Dirty Love (1988)- After Death (1989)- Can I Be Your Bratwurst, Please? (1999)- Circus of Books (2019)

**อ้างอิง**

**แหล่งข้อมูลอื่น**
  Jeff Stryker’s website date=2008-09-29 -  Interview with Stryker about career and personal life-  Jeff Stryker ที่เว็บไซต์ Notable Names Database-  Personal web site about his legal battle with his neighbor date=2008-11-04 
หมวดหมู่:นักแสดงภาพยนตร์ลามกชาวอเมริกัน
หมวดหมู่:นักแสดงภาพยนตร์ลามกเกย์
หมวดหมู่:บุคคลจากรัฐอิลลินอย
หมวดหมู่:นักแสดงชายชาวอเมริกัน
หมวดหมู่:ชาวอเมริกันที่มีความหลากหลายทางเพศ
หมวดหมู่:นักแสดงอเมริกันที่มีความหลากหลายทางเพศ
วงศ์ดาวเคราะห์น้อย

วงศ์ดาวเคราะห์น้อย คือการจัดกลุ่มประชากรดาวเคราะห์น้อยที่มีลักษณะร่วมกันทางวงโคจร เช่น ค่ากึ่งแกนเอก ความเยื้องศูนย์กลาง และความเอียงของวงโคจร เชื่อว่าดาวเคราะห์น้อยที่เป็นสมาชิกในวงศ์เดียวกันน่าจะเป็นชิ้นส่วนของดาวเคราะห์น้อยดวงเดียวกันที่แตกออกเป็นส่วน ๆ จากการปะทะกันในอดีต

**รายชื่อวงศ์ดาวเคราะห์น้อย**

**ดูเพิ่ม**
 ดาวเคราะห์น้อย- แถบดาวเคราะห์น้อย

หมวดหมู่:ดาวเคราะห์น้อย
แม่แบบ:Lang-yi2

==วิธีใช้**
ใช้กับคำภาษายิดดิช โดยไม่ต้องมีชื่อภาษากำกับ (เช่น กรณีที่มีคำภาษานี้ปรากฏเป็นครั้งที่สองในบทความ)

**ดูเพิ่ม**
 lang-yi1- translit-yi2
แสงจักรราศี

ไฟล์:Cantin1.jpg|right|thumb|300px|แสงจักรราศี บนท้องฟ้าตะวันออกก่อนแสงอรุณยามเช้า ในภาพจะมองเห็นดาวศุกร์กับกระจุกดาวเปิด M44 ด้วย
แสงจักรราศี (zodiacal light) คือแสงสว่างเรืองรองจาง ๆ เป็นโครงรูปสามเหลี่ยมหยาบ ๆ ที่ปรากฏบนท้องฟ้ายามค่ำคืนหลังจากที่แสงสนธยาของตะวันตกดินลับฟ้าไปแล้ว โดยปรากฏอยู่ในแนวเส้นสุริยวิถี ในเขตซีกโลกเหนือตอนกลางจะสามารถมองเห็นแสงจักรราศีได้ดีที่สุดในช่วงเย็นของฤดูใบไม้ผลิทางท้องฟ้าทิศตะวันตก หลังจากที่แสงอาทิตย์อัสดงจางหายไปหมด หรือในฤดูใบไม้ร่วงยามเช้ามืดทางท้องฟ้าตะวันออกก่อนที่แสงอรุณจะมาถึง แสงจักรราศีมีลักษณะจางมากเพราะมีแสงอื่นรบกวนเช่น แสงจันทร์ หรือมลภาวะทางแสงอื่น ๆ 
ปรากฏการณ์นี้มีการสังเกตและตรวจสอบเป็นครั้งแรกในปี ค.ศ. 1683 โดยนักดาราศาสตร์ชื่อ โจวันนี โดเมนีโก กัสซีนี ต่อมาได้รับการอธิบายเป็นครั้งแรกโดย นีกอลา ฟาซีโย เดอ ดุยเย ในปี ค.ศ. 1684

**ดูเพิ่ม**
 เมฆจักรราศี- มวลสารระหว่างดาวเคราะห์


**แหล่งข้อมูลอื่น**
  ประวัติย่อของการสังเกตการณ์ date=2004-07-19 
หมวดหมู่:ปรากฏการณ์ทางดาราศาสตร์
หมวดหมู่:ระบบสุริยะ
วิกิพีเดีย:เสนอบทความคัดสรร/แถบดาวเคราะห์น้อย

=== แถบดาวเคราะห์น้อย**
แถบดาวเคราะห์น้อย ถูกเสนอเมื่อ 6 ธันวาคม พ.ศ. 2551 และจะได้รับการพิจารณาภายในวันที่ 20 ธันวาคม พ.ศ. 2551
 เสนอชื่อ Tinuviel | พูดคุย 00:48, 6 ธันวาคม 2551 (ICT)
สนับสนุน 
# สนับสนุนครับ --Sry85 13:34, 7 ธันวาคม 2551 (ICT)
# 20pxatcharakorn 13:51, 7 ธันวาคม 2551 (ICT)
# สนับสนุนครับ --DoLKuNGBiGHEAD 17:54, 8 ธันวาคม 2551 (ICT)
คัดค้าน
#
#
เสนอแนะการปรับปรุง
#
วิกิพีเดีย:รายชื่อชาววิกิพีเดียตามจำนวนการแก้ไข

นี้คือ รายชื่อชาววิกิพีเดียตามจำนวนการแก้ไข ในวิกิพีเดียภาษาไทย รายชื่อนี้แสดงรายชื่อผู้ใช้สูงสุด 500 อันดับ

**ไม่ประสงค์แสดงชื่อ**
ผู้ใช้ที่ไม่ต้องการแสดงชื่ออยู่ในรายการนี้สามารถใส่ชื่อของตนเองลงในรายชื่อนิรนาม

**รายชื่อชาววิกิพีเดียตามจำนวนการแก้ไข**
ปรับปรุงล่าสุด  ชื่อผู้ใช้ที่ไม่มีการเคลื่อนไหวในหน้า พิเศษ:ผู้ใช้ที่มีความเคลื่อนไหว ก่อนการปรับปรุงข้อมูลไม่แสดงลิงก์ชื่อผู้ใช้
ผู้ใช้ลงทะเบียนสามารถตั้งค่าอุปกรณ์เสริม (Gadget) ให้แสดงผลขีดคร่อมลิงก์ผู้ใช้ที่ถูกบล็อกและทำตัวจางสำหรับการบล็อกไม่มีกำหนดในการตั้งค่าของคุณเพื่อดูชื่อผู้ใช้ที่ถูกบล็อกในรายชื่อนี้ได้
allow=BOTijo,Nullzerobot

**แหล่งข้อมูลอื่น**
  th.wikiscan.org/users – สถิติผู้ใช้บนวิกิพีเดียภาษาไทย
หมวดหมู่:การบริหารวิกิพีเดีย
วิกิพีเดีย:รายชื่อชาววิกิพีเดียที่แก้ไขมากที่สุด 500 อันดับ/begin

ตารางนี้แสดง  อันดับผู้ใช้ที่มีการแก้ไขมากที่สุดในวิกิพีเดียภาษาไทย (ไม่รวมบอต)
If you want to change page title, contact to :es:User talk:Emijrp. Thanks.

**Opting out**
Users who don't wish to be on this list are welcome to replace their name with "Placeholder" and add themselves  to this anonymizing list for future versions.
#
ผู้ใช้
การแก้ไข
วิกิพีเดีย:รายชื่อชาววิกิพีเดียที่แก้ไขมากที่สุด 500 อันดับ (รวมบอต)

ตารางนี้แสดง 500 อันดับผู้ใช้ที่มีการแก้ไขมากที่สุดในวิกิพีเดียภาษาไทย (รวมบอต)

**ข้อควรระวัง**
ตารางในหน้านี้เป็นการแสดงการมีส่วนร่วมของชาววิกิพีเดียอย่างหนึ่ง แต่ในการศึกษาข้อมูลในตารางควรคำนึงถึงประเด็นต่อไปนี้ร่วมด้วย- การแก้ไขวิกิพีเดียหลายครั้งอาจเป็นเพียงการแก้คำผิด หรือเป็นส่วนหนึ่งของสงครามการแก้ไข หรือเป็นการพูดคุยในหน้าอภิปราย หรืออาจเป็นเพียงการแก้ไขข้อผิดพลาดเพราะลืมดูตัวอย่างก่อนบันทึก- ผู้ควบคุมบอตใช้บอตสำหรับการแก้ไขปัญหา ตรวจสอบ และทำงานที่ซ้ำซ้อน ในขณะที่ผู้ใช้บางคนแก้ไขเรื่องเหล่านั้นด้วยตนเอง- ชาววิกิพีเดียบางคนมีหรือเคยมีชื่อผู้ใช้หลายชื่อ หรือบางครั้งอาจไม่ได้ล็อกอินขณะแก้ไข
ดังนั้น จำนวนครั้งในการแก้ไขเพียงอย่างเดียวไม่สามารถแสดงความพยายามในการพัฒนาวิกิพีเดียภาษาไทยได้ทั้งหมด ผู้ที่เขียนบทความใหม่หรือแก้ไขบทความที่มีอยู่แล้วให้มีเนื้อหาสาระมากยิ่งขึ้นอาจจะมีชื่ออยู่ท้ายตาราง หรือไม่มีชื่ออยู่ในรายชื่อเลยก็ได้
อย่างไรก็ตาม เรายินดีต้อนรับการมีส่วนร่วมทุกรูปแบบที่เป็นไปตามนโยบายและแนวปฏิบัติของวิกิพีเดีย ซึ่งรวมทั้งการแก้ไขคำผิดเล็ก ๆ น้อย ๆ การมีส่วนร่วมในวิกิพีเดียล้วนเป็นที่ต้อนรับอย่างเท่าเทียมกัน

**ไม่ประสงค์แสดงชื่อ**
ผู้ใช้ที่ไม่ต้องการแสดงชื่ออยู่ในรายการนี้สามารถใส่ชื่อของตนเองลงในรายชื่อนิรนาม

**รายชื่อชาววิกิพีเดีย**
อัปเดตล่าสุดเมื่อ 
รายชื่อชาววิกิพีเดียที่แก้ไขมากที่สุด 500 อันดับ (รวมบอต)
วิกิพีเดีย:List of Wikipedians by number of edits (bots included)/begin

ตารางต่อไปนี้แสดงรายชื่อชาววิกิพีเดียที่แก้ไขมากที่สุด  อันดับ (รวมบอต) โดยหน้านี้มีการอัปเดตอัตโนมัติโดยบอต BOTijo 
สำหรับการเปลี่ยนชื่อหน้านี้อาจทำให้การอัปเดตหน้าหยุดชะงัก ดังนั้นควรแจ้งการเปลี่ยนชื่อหน้าไปที่หน้าคุยกับผู้ใช้ User talk:Emijrp (ผู้ควบคุมบอตที่ใช้ในการอัปเดต) ใน วิกิพีเดียภาษาสเปน ด้วย
#
User
Edits
วิกิพีเดีย:List of Wikipedians by number of edits (bots included)/end

cs:Wikipedie:Nejaktivnější wikipedisté
de:Wikipedia:Beitragszahlen
es:Wikipedia:Lista de wikipedistas por número de ediciones
fr:Wikipédia:Liste des Wikipédiens par nombre d'éditions
zh-classical:維基大典:編輯次數
id:Wikipedia:Daftar pengguna menurut jumlah suntingan
is:Wikipedia:Notendur eftir breytingafjölda
he:ויקיפדיה:נתונים סטטיסטיים/משתמשים/1-100
jv:Wikipedia:Daftar panganggo miturut cacahé suntingan
lt:Vikipedija:Naudotojai pagal keitimų skaičių
hu:Wikipédia:Szerkesztők listája szerkesztésszám szerint
ja:Wikipedia:編集回数の多いウィキペディアンの一覧
pl:Wikipedia:Najaktywniejsi wikipedyści
pt:Wikipedia:Lista de wikipedistas por número de edições
sq:Wikipedia:Lista e Wikipedianëve sipas redaktimeve
uk:Вікіпедія:Найактивніші
bat-smg:Vikipedėjė:Nauduotuojē palē keitėmu skaitliu
zh:Wikipedia:最多贡献的用户
อินดีแอนา (อัลบั้ม)

อินดีแอนา (Indiana) เป็นอัลบั้มแรกของจอน แม็กลาฟลิน นักร้องและนักประพันธ์เพลงหนุ่มชาวอเมริกัน ออกจำหน่ายเมื่อวันที่ 1 เมษายน พ.ศ. 2550 ในสหรัฐอเมริกา อัลบั้มนี้ได้นำเพลงจากอัลบั้มอีพี อินดรัสทรี (Industry) มาขับร้องใหม่ โดยมีเพลง "บิวตีฟูลดีสแอสเตอร์" เป็นซิงเกิลแรกจากอัลบั้มนี้ ออกเผยแพร่ทางวิทยุเมื่อเดือนเมษายน พ.ศ. 2550 ในสหรัฐอเมริกา  ขึ้นอันดับสูงสุดในอันดับที่ 28 ในชาร์ตบิลบอร์ดเพลงยอดนิยมของผู้ใหญ่ 40 เพลง  อัลบั้มนี้ขึ้นอันดับสูงสุดในอันดับที่ 81 ในชาร์ตอัลบั้มบิลบอร์ด 200 มียอดขายกว่า 9,000 ชุดในสัปดาห์แรก
ฉบับที่จำหน่ายในเว็บไซต์อะเมซอนออกจำหน่ายรูปแบบพิเศษพร้อมซีดีเสริมอันบรรจุเพลงเพิ่มเติม 2 เพลง คือเพลง "คอนเวอร์เซชันส์" (Conversations) และ "โธรววิงอะไลน์" (Throwing A Line) และฉบับร้องสดของเพลง "อินดรัสทรี"

**รายชื่อเพลง**
# "อินดรัสทรี"  (แม็กลาฟลิน)  – 4:01
# "บิวตีฟูลดิสแอสเตอร์"  (ฮูสตัน, แม็กลาฟลิน)  – 4:13
# "จัสกิฟอิทไทม์"  (เจอร์จาด, แม็กลาฟลิน, นีวิล)  – 3:45
# "ออลเรดีอิน"  (แม็กลาฟลิน)  – 3:56
# "ฟอร์ยูฟรอมมี"  (คริสตี, เอ็ดวาร์ดส, แม็กลาฟลิน, สปอก)  – 3:35
# "ฮูแมน"  (กริฟฟิธส์, แม็กลาฟลิน)  – 4:14
# "อินดีแอนา"  (แม็กลาฟลิน)  – 3:49
# "แอนเท็ใฟอร์อเมริกันทีเนเจอรส์"  (แม็กลาฟลิน)  – 5:53
# "พีเพิล"  (แม็กลาฟลิน)  – 3:46
# "เอมีเลียส์มิสซิง"  (ฮูมมอน, แม็กลาฟลิน)  – 2:48 1
# "เพรยิงทูเดอะรองก็อด"  (ฮูสตัน, แม็กลาฟลิน)  – 4:08
# "เพอร์เฟก"   (แม็กลาฟลิน)  – 4:22
# "อันทิลยูก็อตเลิฟ"  (ฮิกส์, ฮูสตัน, แม็กลาฟลิน)  – 3:56
1 ฉบับคริสเตียนของอัลบั้มนี้ได้นำเพลง "พราวด์ฟาเธอร์" บรรจุแทน 
แผ่นเสริมพิเศษจากเว็บไซต์อะเมซอน
# "คอนเวอร์เซชันส์"   (แม็กลาฟลิน)  – 4:06
# "โธรววิงอะไลน์"   (แม็กลาฟลิน)  – 3:58
# "อินดรัสทรี" (วิดีโอฉบับร้องสด)

**ชาร์ต**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2016-01-09 -  เว็บไซต์ของไอส์แลนด์เรคอร์ดส-  มายสเปซของจอน แม็กลาฟลิน
หมวดหมู่:อัลบั้มเพลงของจอน แม็กลาฟลิน
หมวดหมู่:อัลบั้มเพลงในปี พ.ศ. 2550
โอเคนาว

โอเคนาว (OK Now) คืออัลบั้มเพลงลำดับที่ 2 ของจอน แม็กลาฟลิน นักร้องและนักประพันธ์เพลงหนุ่มชาวอเมริกัน ออกจำหน่ายเมื่อวันที่ 7 ตุลาคม พ.ศ. 2551 ใน สหรัฐอเมริกา โอเคนาว มีซิงเกิลแรกคือ "บีททิงมายฮาร์ต" เพลงนิวอิเล็กโทรนิกป๊อป เผยแพร่ทางวิทยุ 17 กรกฎาคม พ.ศ. 2551 ในสหรัฐอเมริกา ขึ้นชาร์ตในเดือนสิงหาคม พ.ศ. 2551 ขึ้นอันดับสูงสุดในลำดับที่ 21 ในชาร์ตบิลบอร์ดเพลงยอดนิยมของผู้ใหญ่ 40 เพลง

**อ้างอิง**
หมวดหมู่:อัลบั้มเพลงของจอน แม็กลาฟลิน
หมวดหมู่:อัลบั้มเพลงในปี พ.ศ. 2551
เออร์เบินดิกชันแนรี

เออร์เบินดิกชันแนรี (Urban Dictionary) เป็นเว็บไซต์พจนานุกรมที่รวบรวมคำ วลี หรือชื่อต่าง ๆ ที่เป็นศัพท์สแลงซึ่งเพิ่มเติมเนื้อหาโดยผู้ใช้ เนื้อหาที่ส่งเข้ามาจะมีการปรับให้เป็นรูปแบบเดียวกันโดยผู้แก้ไขอาสาสมัครก่อนนำเสนอ และมีการจัดอันดับความนิยมโดยผู้เยี่ยมชม

**ประวัติ**
เออร์เบินดิกชันแนรี ก่อตั้งเมื่อ พ.ศ. 2542 (ค.ศ. 1999) โดย อารอน เพกแคม (Aaron Peckham) นักศึกษาปีหนึ่งในสาขาวิทยาการคอมพิวเตอร์ที่มหาวิทยาลัยแคลิฟอร์เนียพอลิเทคนิคสเตต (California Polytechnic State University) (ซึ่งปัจจุบันเป็นวิศวกรซอฟต์แวร์ให้กับกูเกิล)

**เนื้อหา**
นิยามคำศัพท์ในเออร์เบินดิกชันแนรีเป็นการอธิบายถึง คำ วลี หรือชื่อต่าง ๆ ที่เป็นศัพท์สแลง ซึ่งเกิดขึ้นใหม่และมักไม่พบในพจนานุกรมทั่วไป คำส่วนมากมีการให้นิยามหลายความหมาย ตัวอย่างการใช้งาน และการจัดหมวดหมู่แบบแท็ก (tag) หลายคำในเออร์เบินดิกชันแนรีอาจหยาบโลน ลบหลู่ หรือก้าวร้าว แต่บางคำก็สร้างขึ้นมาเพื่อความตลกขบขัน หรือการเสียดสี
คำศัพท์ที่เกี่ยวกับเพศนิยม (sexism) การต่อต้านรักร่วมเพศ (homonegativity) เผ่าพันธุ์นิยมและการเหยียดเชื้อชาติ (racism) สามารถมีได้ในเออร์เบินดิกชันแนรี ตราบเท่าที่การให้ความหมายสามารถอธิบายคำศัพท์นั้น ๆ และไม่เป็นการใช้ในทางที่ผิด แนวทางของเว็บไซต์ได้แนะนำว่า ผู้ที่ส่งข้อมูลและผู้แก้ไขอาสาสมัคร ควรหลีกเลี่ยงการนิยามที่กล่าวถึง เรื่องขำขันเฉพาะกลุ่ม การอ้างถึงความไม่มีชื่อเสียงของบุคคล ความไร้แก่นสาร โฆษณา หรือความรุนแรงทางเพศ 

**การควบคุมคุณภาพ**
คุณภาพของเนื้อหามีการประเมินในสองระดับ ระดับแรก ผู้แก้ไขอาสาสมัครจะทำการโหวตเพื่อที่จะอนุมัติหรือไม่อนุมัตินิยามคำศัพท์ที่ถูกส่งเข้ามาใหม่ โดยพิจารณาจากแนวทางของเว็บไซต์ เมื่อนิยามคำศัพท์นั้นมีคะแนน "อนุมัติ" ต่างจาก "ไม่อนุมัติ" อย่างเพียงพอ ก็จะนำรายการนั้นขึ้นแสดงในพจนานุกรม ข้อเสียอย่างหนึ่งของระบบนี้คือการรอคอยให้อาสาสมัครมาลงคะแนนอนุมัติ ทำให้เกิดความล่าช้าในการปรากฏของคำศัพท์
ระดับที่สอง ผู้เยี่ยมชมทั่วไปสามารถโหวตนิยามคำศัพท์ที่ปรากฏในพจนานุกรมว่า "เห็นด้วย/ถูกต้อง" (up) หรือ "ไม่เห็นด้วย/ไม่ถูกต้อง" (down) โดยไม่จำเป็นต้องล็อกอิน สำหรับคำศัพท์คำเดียวกัน ความหมายจะปรากฏโดยลำดับที่มีคะแนนสุทธิที่สูงที่สุดมาก่อน ดังนั้นคำนิยามที่ได้รับความนิยมมากที่สุด ก็คือความหมายที่ชัดเจนที่สุด

**หนังสือ**
เมื่อเดือนตุลาคม พ.ศ. 2548 (ค.ศ. 2005) มีการคัดเลือกนิยามคำศัพท์จากเว็บไซต์เออร์เบินดิกชันแนรี เพื่อจัดพิมพ์เป็นหนังสือรูปเล่มเป็นครั้งแรก ส่วนเล่มที่สองตีพิมพ์ใน พ.ศ. 2550 (ค.ศ. 2007)- Aaron Peckham (2005), Urban Dictionary: Fularious Street Slang Defined, Andrews McMeel, ISBN 0-7407-5143-3 - Aaron Peckham (2007), Mo' Urban Dictionary: Ridonkulous Street Slang Defined, Andrews McMeel, ISBN 0-7407-6875-1

**อ้างอิง**

**แหล่งข้อมูลอื่น**
  UrbanDictionary.com 
หมวดหมู่:เว็บไซต์พจนานุกรม
หมวดหมู่:เว็บ 2.0
หมวดหมู่:สแลง
เฟรด โรแลนโด ปาสเตอร์

เฟรด โรแลนโด ปาสเตอร์ (Fred Rolando Pastor) นักมวยสากลชาวฟิลิปปินส์ สถิติการชก 46 ครั้ง ชนะ 13 (น็อค 7) เสมอ 8 แพ้ 25 

**เกียรติประวัติ**
 แชมป์ OPBF รุ่นไลท์เวท 
** ชิง 19 กรกฎาคม 2517 ชนะคะแนน มาลัยทอง ศิษย์ขุน ที่ ฟิลิปปินส์
** เสียแชมป์ 21 กุมภาพันธ์ 2518 แพ้คะแนน โมริโตะ คาชิวาบะ ที่ กวม - แชมป์ฟิลิปปินส์รุ่นเวลเตอร์เวท (2522 – 2523)- เคยชิงแชมป์ต่อไปนี้แต่ไม่สำเร็จ- ชิงแชมป์ OPBF รุ่นไลท์เวทเมื่อ 23 เมษายน 2516 แพ้คะแนน กัตส์ อิชิมัตสึ ที่ ญี่ปุ่น- ชิงแชมป์ OPBF รุ่นไลท์เวทเมื่อ 27 มีนาคม 2520 แพ้น็อค โอห์ ยองโฮ ยก 1 ที่ เกาหลีใต้

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นไลท์เวท
หมวดหมู่:นักมวยสากลชาวฟิลิปปินส์รุ่นเวลเตอร์เวท
หมวดหมู่:แชมป์ OPBF
น้ำกร่อย

น้ำกร่อย (brackish water) คือน้ำทะเล (น้ำเค็ม) ผสมกับน้ำจืด สามารถพบได้ตามปากอ่าวแม่น้ำออกทะเล เช่น สมุทรปราการ  (แม่น้ำเจ้าพระยาออกทะเล)  บริเวณสมุทรสาคร (แม่น้ำท่าจีนออกทะเล)  สมุทรสงคราม (แม่น้ำแม่กลองออกทะเล) โดยทั่วไปแล้ว น้ำกร่อยหรือน้ำทะเลในสภาพปกติมีสภาพเป็นด่างอ่อน ๆ pH ราว 7.3 ไปจนถึง 8.5 เหตุที่น้ำทะเลมีสภาพเป็นด่างอ่อน ๆ เป็นเพราะในน้ำทะเลมีแร่ธาตุหลายชนิด ที่ทำให้น้ำเป็นด่างอ่อน
เครื่องมือวัดความเค็ม เรียก ซาลิโนมิเตอร์ (Salinometer) หรือ รีแฟรกโตซาลิโนมิเตอร์ (Refractosalinometer) วัดโดยใช้หลักการหักเหของแสง ยิ่งเค็มมาก ยิ่งหักเหมาก แล้วแปลงไปเป็นสเกลของ ppt (part per thousand = ส่วนในพันส่วน) ซึ่งเป็นหน่วยของค่าความเค็มของน้ำ ความเค็มกับ pH ไม่ได้สัมพันธ์กันโดยตรง เพียงแต่ว่าน้ำทะเลมี pH สูงกว่าน้ำจืด แต่น้ำในนาเกลือที่มีความเค็มเกิน 100 ppt มีค่า pH ไม่แตกต่างจากน้ำทะเลปกติ (ไม่นับปัจจัยอย่างอื่นที่เข้ามาเกี่ยวข้องด้วยเช่น ค่า DO หรือ คาร์บอนไดออกไซด์ เป็นต้น) 
ในบริเวณที่เป็นน้ำกร่อยมีสิ่งมีชีวิตทั้งสัตว์และพืชอาศัยอยู่ ซึ่งมีรายละเอียดดังแสดงข้างล่าง

**รายชื่อปลาน้ำกร่อย**
 วงศ์ปลากดทะเล- วงศ์ปลากระทิง- วงศ์ปลากระบอก- วงศ์ปลากระเบนธง- วงศ์ปลากุเรา- วงศ์ปลาฉนาก- วงศ์ปลาตูหนา- ปลากดหัวผาน- ปลากดเทพา- ปลากดเหลือง- ปลากระเบนชายธง- ปลากระเบนบัว- ปลากระเบนลายเสือ- ปลากระเบนแม่กลอง- ปลากะพงขาว- ปลากะพงข้างปาน- ปลากะพงแดง- ปลาฉนากจะงอยปากกว้าง- ปลาฉนากจะงอยปากแคบ- ปลาฉนากเขียว- ปลาฉลามครีบดำ- ปลาฉลามหัวบาตร- ปลาชะลิน- ปลาตะลุมพุก- ปลาตาเหลือก- ปลาตาเหลือกยาว- ปลาตีน- ปลาตูหนา- ปลาตูหนาลาย- ปลาบู่เขือคางยื่น- ปลาปักเป้าสมพงษ์- ปลายอดม่วงลาย- ปลายอดม่วงเกล็ดถี่- ปลาย่าดุก- ปลาวัวจมูกสั้น- ปลาสะแงะ- ปลาสเตอร์เจียน- ปลาหนวดพราหมณ์- ปลาอุก- ปลาอุกจุดดำ- ปลาโรนัน- ปลาโรนันจุดขาว- ปลาโรนันหัวเสียม- ปลาโรนันหัวเสียมยักษ์- ปลาไหลนา- ปลาไหลหลาด- ปลาไหลแดง- ปลาปักเป้า- ปลามังกง- ปลาแมว- วงศ์ปลาคางคก- วงศ์ปลาบู่- วงศ์ปลาปักเป้าฟันสี่ซี่- วงศ์ปลายอดม่วง- วงศ์ปลาหลังเขียว- วงศ์ปลาเสือตอ- วงศ์ปลาไหลนา- ปลาเสือพ่นน้ำ- ปลาเสือพ่นน้ำเกล็ดถี่- อันดับปลาซีกเดียว- ปลาอินทรีทะเลสาบเขมร- วงศ์ปลาเสือพ่นน้ำ

**ต้นไม้น้ำกร่อย**
 ต้นลุ่ย- ต้นโกงกาง- ต้นจาก - หงอนไก่ทะเล
หมวดหมู่:น้ำ
หมวดหมู่:อุทกวิทยา
หมวดหมู่:ระบบนิเวศในน้ำ
บทเรียนอิเล็กทรอนิกส์

บทเรียนอิเล็กทรอนิกส์ (electronic learning) เป็นระบบการเรียนทางไกลผ่านระบบอิเล็กทรอนิกส์ ซึ่งสามารถเข้าถึงได้ผ่านระบบอินเทอร์เน็ต เช่น การเรียนออนไลน์ หนังสืออิเล็กทรอนิกส์ เป็นต้น

**อ้างอิง**

หมวดหมู่:คำศัพท์การศึกษา
โครงการแวนการ์ด

จรวดแวนการ์ด
โครงการแวนการ์ด (Project Vanguard) เป็นโครงการของห้องปฏิบัติการวิจัยของกองทัพเรือสหรัฐ (United States Naval Research Laboratory (NRL)) ที่มีแผนจะปล่อยดาวเทียมดวงแรกของประเทศอเมริกาโดยใช้จรวดแวนการ์ด เนื่องจากการล้ำหน้าของสหภาพโซเวียตที่ปล่อยดาวเทียม Sputnik 1 เมื่อ 4 ตุลาคม ค.ศ. 1957 ทำให้อเมริกาต้องรื้อฟื้นโครงการ Explorer ที่ถูกยกเลิกไป ก่อนที่โครงการทั้ง 2 ของอเมริกาจะเสร็จสิ้น โซเวียตได้ล้ำหน้าไปอีกด้วยการปล่อยดาวเทียมดวงที่ 2 คือ  Sputnik 2  เมื่อ 3 พฤศจิกายน ค.ศ. 1957 และการปล่อยจรวด Vanguard TV3 เมื่อ 6 ธันวาคม ค.ศ. 1957 ที่มีการถ่ายทอดทางโทรทัศน์ แต่จรวดกลับพุ่งขึ้นจากแท่นยิงได้เพียง 4 ฟุต (1.2 เมตร) หรือเพียง 2 วินาที ก็ตกลงมา และระเบิด โชคดีที่ดาวเทียมที่อยู่ส่วนบนเสียหายไม่มาก ยังคงซ่อมแซมได้ สุดท้ายเมื่อ 17 มีนาคม ค.ศ. 1958 ดาวเทียม Vanguard 1 ได้กลายเป็นดาวเทียมดวงที่ 2 ของประเทศอเมริกา ส่วนดวงแรกก็คือ Explorer 1 ที่ปล่อยเมื่อ 31 มกราคม ค.ศ. 1958

**อ้างอิง**

**แหล่งข้อมูลอื่น**
  Project Vanguard date=2012-08-17 
หมวดหมู่:โครงการอวกาศสหรัฐ
หมวดหมู่:กองทัพเรือสหรัฐ
ภักดิพร สุจริตกุล

ภักดิพร สุจริตกุล หรือเคยใช้ชื่อว่า ภักดิพร จินดาวนิช (เกิด 20 สิงหาคม พ.ศ. 2497) เป็นภริยาที่มิได้จดทะเบียนสมรสของชวน หลีกภัย อดีตนายกรัฐมนตรี อดีตประธานรัฐสภา และอดีตประธานสภาผู้แทนราษฎร และเป็นมารดาของสุรบถ หลีกภัย พิธีกรรายการ Vrzo

**ประวัติ**
ภักดิพร มีชื่อเล่นว่า ปุ๊ย เป็นบุตรสาวคนโตของกัลย์ทัศน์ สุจริตกุล อดีตมหาดเล็กในพระบาทสมเด็จพระมหาภูมิพลอดุลยเดชมหาราช บรมนาถบพิตร กับดรรชี สุจริตกุล เธอเป็นหลานย่าของสุมิตรา สุจริตกุล (สกุลเดิม สิงหลกะ) นางข้าหลวงในพระบาทสมเด็จพระมงกุฎเกล้าเจ้าอยู่หัว โดยสุมิตราเป็นธิดาของ มหาเสวกตรี พระยาราชมนตรี (สง่า สิงหลกะ) กับคุณหญิงบุญปั๋น ราชมนตรี (สกุลเดิม พิทักษ์เทวี; บางแห่งว่าเธอมีสถานะเป็น "เจ้า")
โดยพ่อและย่านำเข้าเฝ้าถวายตัวตั้งแต่เด็ก ๆ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงพระราชทานตำแหน่งให้เป็นคุณข้าหลวงในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พร้อมกับศึกษาในโรงเรียนจิตรลดาชั้นเดียวกับกรมสมเด็จพระเทพรัตนราชสุดาฯ สยามบรมราชกุมารีจนสำเร็จการศึกษา จึงทูลลามาศึกษาวิชาเปียโน เมื่อศึกษาจบจึงเป็นครูสอนเปียโนที่โรงเรียนสยามกลการ
ภักดิพรเคยผ่านการสมรสมาแล้ว โดยมีบุตรรวม 3 คน พบกับชวน หลีกภัย ครั้งแรกเมื่อปี พ.ศ. 2525 ในงานเลี้ยงจากการแนะนำของสุเทพ เทือกสุบรรณ ทั้ง 2 คบหาเสมือนเพื่อนที่รู้ใจกันมาหลายปี จนกระทั่งแต่งงานและอยู่กินกันอย่างเงียบ ๆ และไม่ได้จดทะเบียนสมรส โดยที่ครอบครัวของทั้งคู่รับรู้เป็นอย่างดี ทั้งคู่มีบุตรชายด้วยกันหนึ่งคน คือ สุรบถ หลีกภัย (ชื่อเล่น ปลื้ม) พิธีกรรายการ Vrzo โดยชื่อ "สุรบถ" นั้นได้รับพระราชทานจากกรมสมเด็จพระเทพรัตนราชสุดาฯ สยามบรมราชกุมารี

**ลำดับสาแหรก**

**อ้างอิง**

**แหล่งข้อมูลอื่น**
 หนังสือกินอยู่เรียบง่าย สบายแบบชาวบ้าน ชวน หลีกภัย ลูกแม่ค้าขายพุงปลา โดย เริงศักดิ์ กำธร (พ.ศ. 2545) ISBN 974-85645-2-5
หมวดหมู่:คู่สมรสของนายกรัฐมนตรีไทย
หมวดหมู่:สกุลสุจริตกุล
หมวดหมู่:สกุลหลีกภัย
หมวดหมู่:สกุลสิงหลกะ
หมวดหมู่:บุคคลจากโรงเรียนจิตรลดา
หมวดหมู่:นักเปียโน
การเจริญเติบโตของหนอนที่พบในศพ

การเจริญเติบโตของหนอนที่พบในศพ (Insect Activity) เป็นการเปลี่ยนแปลงหลังการตายตามธรรมชาติอย่างหนึ่งของร่างกายมนุษย์ เมื่อตายหรือหัวใจหยุดเต้น ร่างกายจะเกิดการเปลี่ยนแปลงหลังการตายตามธรรมชาติ เกิดการเน่าสลายตัวและอาจเกิดการเจริญเติบโตของหนอนที่พบในศพในช่วงระยะเวลาประมาณ 3-4 วันหลังจากตาย ซึ่งการเจริญเติบโตของหนอนที่พบในศพ อาจจะเป็นตัวแปรสำคัญที่ช่วยบ่งบอกระยะเวลาการตายของผู้ตายได้เป็นอย่างดี

**การเจริญเติบโตของหนอน**
แมลงวัน ต้นกำเนิดของหนอนแมลงวัน
การเจริญเติบโตของหนอนที่พบในศพ แพทย์นิติเวชและพนักงานสอบสวนจะต้องทราบว่าชนิดของตัวหนอนที่พบในศพนั้น เป็นตัวหนอนของแมลงชนิดใด การรู้ถึงชนิดของแมลงและตัวหนอน จะช่วยทำให้ทราบได้ว่าแมลงชนิดนั้นเจริญเติบโตมานานเท่าใด และใช้ระยะเวลากี่วันจึงจะเจริญเติบโตเป็นตัวเต็มวัย ซึ่งเป็นการช่วยบอกระยะเวลาการตายในทางอ้อมได้
แมลงวันเป็นแมลงที่พบได้มากที่สุดในการเป็นตัวหนอนที่พบบนศพที่ยังไม่แห้ง  ในประเทศไทยเคยมีผู้ศึกษาทางด้านแมลงพบว่า ตัวอ่อนของแมลงวันจะฟักออกจากไข่ โดยใช้ระยะเวลาประมาณ 24 ชม.หลังจากนั้น ตัวอ่อนหนอนแมลงวันจะโตเป็นตัวอ่อนระยะที่ 1-3
ระยะที่ตัวอ่อนของแมลงวันเจริญเติบโต จะมีช่วงตัวยาวประมาณ 1 – 1.5 เซนติเมตรในระยะเวลาประมาณ 7 วัน ลำตัวสีขาวขุ่นคล้ายน้ำนมและจะเริ่มคลานยั้วเยี้ยไต่รอบ ๆ ศพ แต่ถ้าพบหนอนแมลงวันในระยะสุดท้าย หนอนแมลงวันอาจจะเจริญเติบโตและยาวขึ้นได้อีกเพียงเล็กน้อย และจะอยู่นิ่งเฉยไม่ค่อยคลานอีกต่อไป เนื่องจากอยู่ในช่วงที่กำลังจะเปลี่ยนเป็นดักแด้ และเริ่มเปลี่ยนเป็นดักแด้ในวันที่ 8 และการสังเกตตัวแก่ที่สุดของแมลงว่าเป็นชนิดใดอาจจะช่วยบอกเวลาการตายได้ แต่อย่างไรก็ตามถ้าศพที่พบไม่มีแมลงวันตอม ก็อาจไม่มีตัวหนอนให้พบในการใช้คำนวณหาระยะเวลาการตายได้

**ดูเพิ่ม**
 การเปลี่ยนแปลงหลังการตาย- รอยเขียวช้ำหลังตาย- สภาพแข็งทื่อหลังตาย- การลดลงของอุณหภูมิร่างกายหลังตาย- การเน่าสลายตัว- การตรวจสอบปริมาณอาหารในกระเพาะ

**อ้างอิง**
หมวดหมู่:พยาธิวิทยา
หมวดหมู่:การเปลี่ยนแปลงหลังการตาย
เมอแร็งก์

เมอแร็งก์ (meringue, pron) เป็นขนมสวิสและฝรั่งเศสชนิดหนึ่ง ทำจากไข่ขาวที่ตีกับน้ำตาลป่นจนขึ้นฟู และเติมตัวช่วยขึ้นรูป เช่น ครีมออฟทาร์ทาร์ แป้งข้าวโพด เป็นต้น ในบางสูตร บ่อยครั้งมีการเติมกลิ่นวานิลลา อัลมอนด์ และมะพร้าวลงไปด้วย มีลักษณะคือเบาฟูและหวานอย่างมาก ชื่อที่คนรู้จักกันดีคือคุกกี้เมอแร็งก์

**ประวัติ**
ชามเมอแร็งก์ทำเองที่บ้าน
มีการอ้างว่าเมอแร็งก์มีต้นกำเนิดในหมู่บานไมริงเงิน ประเทศสวิตเซอร์แลนด์ และพัฒนาโดยเชฟชาวอิตาลีชื่อกัสปารีนี ในช่วงปลายคริสต์ศตวรรษที่ 17 ถึงต้นคริสต์ศตวรรษที่ 18 อย่างไรก็ตาม ข้ออ้างนี้ยังคงมีการโต้แย้ง โดยพจนานุกรมภาษาอังกฤษ ฉบับออกซฟอร์ดระบุว่าศัพท์ภาษาฝรั่งเศสนี้ไม่ทราบที่มา คำว่า meringue ปรากฏขึ้นครั้งแรกในตำราอาหารของFrançois Massialotใน ค.ศ. 1692 คำว่า meringue ปรากฏในภาษาอังกฤษครั้งแรกใน ค.ศ. 1706 ในหนังสือแปลของ Massialot 
เมอแร็งก์แบบดั้งเดิมจะทำให้เป็นรูปร่างด้วยช้อนขนาดใหญ่สองคัน ส่วนเมอแร็งก์ที่ทำด้วยถุงบีบมาจากการคิดค้นของ Antonin Carême

**ประเภท**
 เฟรนช์เมอแร็งก์ หรือ เมอแร็งก์พื้นฐาน เป็นที่นิยมในหมู่คนทำอาหารที่บ้าน โดยจะใส่น้ำตาลทรายขาวละเอียด (น้ำตาลป่น) ลงในไข่ขาวแล้วตีให้ละเอียด- อิตาเลียนเมอแร็งก์ ทำด้วยการต้มน้ำเชื่อมน้ำตาลแทนการใช้น้ำตาลป่น ซึ่งทำให้เกิดเมอแร็งก์ที่นิ่มกว่าและคงทนกว่า โดยใช้กับของหวานได้หลายอย่างโดยไม่ทำลายมัน อิตาเลียนเมอแร็งก์จะใช้น้ำเชื่อมน้ำตาลร้อนราดลงไปในไข่ขาวพร้อมคนเบา ๆ จนแข็ง และจนกว่าเมอแร็งก์จะเย็น เมอแร็งก์ชนิดนี้สามารถใช้ได้โดยไม่ต้องปรุง มันจะไม่ยุบเป็นเวลานาน และสามารถใช้ตกแต่งพาย หรือทาบนแผ่นหรือฐานbaked Alaskaแล้วค่อยอบได้- สวิสเมอแร็งก์ เป็นเมอแร็งก์ที่ใช้ปัดบนbain-marieเพื่อทำให้ไข่ขาวอุ่น และตีอย่างคงที่จนกว่ามันจะเย็น นั่นทำให้เกิดเมอแร็งก์ที่ดูเหมือนมาร์ชเมลโลว์หนาและมันเงา ส่วนใหญ่จะใช้อบ- วีแกนเมอแร็งก์ เป็นเมอแร็งก์เลียนแบบที่ใช้อควาฟาบากับน้ำส้มสายชูจำนวนน้อยและน้ำตาลป่น โดยมีรูปร่างคล้ายเมอแร็งก์ที่ทำมาจากไข่ แต่ถ้าจุดไฟหรืออบไม่ถูก จะทำให้มันไหม้อย่างรวดเร็ว เมอแร็งก์อีกแบบทำด้วยมันฝรั่งแทนการใช้อควาฟาบา

**เคมี**
ไข่ขาวที่ถูกคนแล้ว
โปรตีนในไข่ขาวมีดังนี้: ovalbumin (54%), conalbumin/ovotransferrin (13%), ovomucoid (11%), ovoglobulins (4%), ไลโซไซม์ (3.5%) และovomucin (2%)

**อ้างอิง**

**แหล่งข้อมูลอื่น**
 Meringues-  Douglas Muster, "The Origins and History of Meringue"
หมวดหมู่:เค้ก
หมวดหมู่:ของหวาน
หมวดหมู่:อาหารฝรั่งเศส
หมวดหมู่:อาหารสวิส
หมวดหมู่:อาหารอิตาลี
หมวดหมู่:อาหารโปแลนด์
โทรจัน (ดาราศาสตร์)

ดาวเคราะห์น้อยทรอยของดาวพฤหัสบดี (สีเขียวในภาพ) ทั้งที่โคจรอยู่ก่อนและหลังในแนวโคจรของดาว ในภาพยังแสดงดาวเคราะห์น้อยในแถบหลักระหว่างดาวอังคารกับดาวพฤหัสบดี (สีขาว) และดาวเคราะห์น้อยตระกูลฮิลดา (สีน้ำตาล
ในทางดาราศาสตร์ คำคุณศัพท์ของทรอย (Trojan) มักใช้ในการอ้างถึงดาวเคราะห์ขนาดเล็กหรือดาวบริวาร (ดวงจันทร์) ที่มีวงโคจรร่วมกันกับดาวเคราะห์หรือดวงจันทร์ที่ใหญ่กว่า แต่ไม่ได้รวมเข้ากับดาวแม่เพราะมีการโคจรรอบจุดสมดุลลากร็องจ์ (Lagrangian point of stability) จุดใดจุดหนึ่งในสองจุด (L4 และ L5) ซึ่งอยู่ในตำแหน่ง 60° ล่วงหน้าหรือรั้งท้ายวัตถุใหญ่นั้นๆ
คำว่าโทรจัน นี้ แต่เดิมเป็นคำที่ใช้อ้างถึงโทรจันของดาวพฤหัสบดี ซึ่งเป็นดาวเคราะห์น้อยโทรจันที่โคจรอยู่รอบๆ จุดลากร็องจ์ของดาวพฤหัสบดี อันเป็นประเภทของโทรจันที่พบมากที่สุดในระบบสุริยะ ต่อมาจึงพบวัตถุที่มีลักษณะเดียวกันโคจรอยู่รอบจุดลากร็องจ์ของดาวเนปจูนและดาวอังคาร นอกจากนี้ยังมีดวงจันทร์ทรอย ที่โคจรรอบจุดลากร็องจ์ของดวงจันทร์ขนาดกลาง 2 ดวงของดาวเสาร์

**ดูเพิ่ม**
 ดาวเคราะห์น้อยตระกูลฮิลดา- ดาวเคราะห์ทรอย- ดวงจันทร์ทรอย
หมวดหมู่:ดาวเคราะห์น้อยแบ่งตามกลุ่มและตระกูล
ดาวเคราะห์น้อยใกล้โลก

ดาวเคราะห์น้อยใกล้โลก (Near-Earth asteroids; NEA) คือดาวเคราะห์น้อยที่มีวงโคจรใกล้กับวงโคจรของโลก โดยมากมีวงโคจรอยู่ระหว่าง 0.983 ถึง 1.3 หน่วยดาราศาสตร์ จากดวงอาทิตย์ วงโคจรของดาวเคราะห์น้อยใกล้โลกบางส่วนตัดกับวงโคจรของโลก ซึ่งอาจมีความเสี่ยงที่จะปะทะกันได้ ดาวเคราะน้อยเหล่านี้อยู่ใกล้พอที่จะเดินทางไปถึงโดยยานอวกาศได้ บางดวงสามารถไปถึงได้โดยใช้เชื้อเพลิงน้อยกว่าการไปดวงจันทร์เสียอีก  ด้วยเหตุนี้จึงทำให้ดาวเคราะห์น้อยกลุ่มนี้เป็นเป้าหมายที่น่าสำรวจอย่างยิ่ง มียานอวกาศไปเยือนดาวเคราะห์น้อยใกล้โลกสองดวงแล้ว คือ ยานสำรวจ Near Earth Asteroid Rendezvous ขององค์การนาซา  ไปสำรวจดาวเคราะห์น้อย 433 อีรอส และยานสำรวจ Hayabusa ของ JAXA ได้ไปเยือน 25143 Itokawa ดาวเคราะห์น้อยใกล้โลก จัดว่าเป็นกลุ่มย่อยหนึ่งอยู่ในบรรดา วัตถุท้องฟ้าใกล้โลก 

**อ้างอิง**

**แหล่งข้อมูลอื่น**
  โครงการติดตามดาวเคราะห์น้อยใกล้โลก (JPL Near Earth Asteroid Tracking program (NEAT)) date=2015-10-24  (ข้อมูลล่าสุด พฤษภาคม ค.ศ. 2004)
ดาวเคราะห์น้อยประเภท V

ดาวเคราะห์น้อยประเภท V หรือดาวเคราะห์น้อยเวสตอยด์ (Vestoid; หมายถึง คล้ายเวสต้า) เป็นดาวเคราะห์น้อยที่มีคุณลักษณะคล้ายคลึงกับดาวเคราะห์น้อยเวสต้า ซึ่งเป็นดาวเคราะห์น้อยดวงที่ใหญ่ที่สุดในประเภทนี้ และเป็นที่มาของชื่อ (V)
ดาวเคราะห์น้อยประเภทนี้ส่วนมากมีองค์ประกอบของวงโคจรคล้ายคลึงกับ 4เวสต้า มีความเยื้องศูนย์กลางและความเอียงของวงโคจรพอๆ กัน ทั้งยังอยู่ใกล้กันพอที่จะถือเป็นดาวเคระกูลเวสต้า โดยมีค่ากึ่งแกนเอก ระหว่าง 2.18 หน่วยดาราศาสตร์ ไปจนถึงบริเวณช่องว่างเคิร์กวูด 3:1 หรือ 2.50 หน่วยดาราศาสตร์ ข้อมูลนี้บ่งชี้ว่าดาวเคราะห์น้อยส่วนมากเหล่านี้น่าจะเป็นส่วนหนึ่งของเปลือกของเวสต้ามาก่อน แล้วแตกกระจายออกโดยการปะทะคราวใดคราวหนึ่งในอดีต ทั้งนี้มีแอ่งขนาดใหญ่ทางซีกใต้ของเวสต้าที่สนับสนุนสมมุติฐานนี้
ดาวเคราะห์น้อยประเภท V มีความสว่างระดับปานกลาง โดยทั่วไปจะคล้ายคลึงกับดาวเคราะห์น้อยประเภท S ซึ่งมีองค์ประกอบส่วนใหญ่เป็นหิน เหล็ก และคอนไดรท์ธรรมดาๆ แต่มี ไพร็อกซีน มากกว่าประเภท S

**อ้างอิง == 
หมวดหมู่:ดาวเคราะห์น้อยแบ่งตามประเภท
กฎของทีทซีอุส–โบเดอ

กฎของทีทซีอุส–โบเดอ (Titius–Bode law) หรือบางแห่งเรียกว่า กฎของโบเดอ คือสมมุติฐานเกี่ยวกับวงโคจรของวัตถุทางดาราศาสตร์ที่ค่ากึ่งแกนเอกต่าง ๆ กันกับดวงอาทิตย์ ว่ามีความสัมพันธ์ในลักษณะเอกซ์โพเนนเชียลตามลำดับของดาวเคราะห์ ได้รับการเสนอขึ้นใน ค.ศ. 1766 โดยโยฮัน ดานีเอล ทีทซีอุส นักดาราศาสตร์ชาวเยอรมัน และต่อมาโยฮัน เอเลิร์ท โบเดอ ได้นำมาสรุปเป็นกฎขึ้น ในภายหลังสมมุติฐานนี้ไม่เป็นที่ยอมรับเมื่อการทำนายวงโคจรของดาวเคราะห์ผิดพลาดไปนับแต่การค้นพบดาวเนปจูนใน ค.ศ. 1846

**สมการ**
สมการกำหนดความสัมพันธ์ระหว่างค่ากึ่งแกนเอก (a) ของดาวเคราะห์แต่ละดวงไล่ลำดับออกไปจากดวงอาทิตย์ เช่น ค่ากึ่งแกนเอกของโลกเท่ากับ 10 จะได้ว่า
 
โดยที่ n = 0, 3, 6, 12, 24, 48 ..., ตามลำดับของดาวเคราะห์นับจากด้านใน (ใกล้ดวงอาทิตย์ที่สุด) ไล่ออกไปด้านนอก ตัวเลขแต่ละลำดับที่  จะมีค่าเป็นสองเท่าของตัวเลขก่อนหน้า ผลลัพธ์ที่ได้เมื่อหารด้วย 10 จะแปลงเป็นหน่วยดาราศาสตร์ ทำให้ได้สมการต่อไปนี้
  = 0.4 + 0.3 · 2 m
โดยที่ m = , 0, 1, 2,...
สำหรับดาวเคราะห์รอบนอก ดาวแต่ละดวงได้รับการ "ทำนาย" ว่าอยู่ห่างจากดวงอาทิตย์เป็นระยะประมาณ 2 เท่าของวัตถุรอบในดวงก่อนหน้า

**ข้อมูล**
ระยะห่างของดาวเคราะห์ที่ได้จากการคำนวณตามกฎนี้ เมื่อเปรียบเทียบกับระยะห่างจริง เป็นดังนี้
แผนภูมิแสดงข้อมูลจากตารางด้านซ้าย
1 ซีรีส นับเป็นดาวเคราะห์อยู่ในช่วง ค.ศ. 1801 จนถึงราวคริสต์ทศวรรษ 1860 พลูโตนับเป็นดาวเคราะห์อยู่ระหว่าง ค.ศ. 1930–2006 ร่างข้อกำหนดของสหภาพดาราศาสตร์สากลว่าด้วยการจัดประเภทของ "ดาวเคราะห์" จะทำให้ซีรีส ได้รับการจัดประเภทใหม่เป็นดาวเคราะห์ แต่จากการปรับปรุงข้อกำหนดในตอนปลายเดือนสิงหาคม ค.ศ. 2006 ทำให้ซีรีส พลูโต และเอริส ได้รับการจัดประเภทใหม่กลายเป็น "ดาวเคราะห์แคระ"

**คำอธิบาย**
กฎของทีทซีอุส–โบเดอยังไม่มีคำอธิบายใดที่เชื่อถือได้ แต่มีสิ่งที่เป็นไปได้อย่างหนึ่งคือการสั่นพ้องของวงโคจรรวมกับการสั้นลงขององศาอิสระ : ระบบดาวเคราะห์ใด ๆ ที่เสถียรจะมีความเป็นไปได้สูงที่จะมีความสัมพันธ์ไปตามกฎของทีทซีอุส–โบเดอ อย่างไรก็ตามอลัน บอส นักฟิสิกส์ดาราศาสตร์ กล่าวว่ามันเป็นเพียงแค่เรื่องบังเอิญ และวารสารวิทยาศาสตร์ดาวเคราะห์ Icarus ไม่ยอมรับที่จะตีพิมพ์กฎที่ปรับปรุงนี้
การสั่นพ้องของวงโคจรจากวัตถุที่โคจรหลักจะสร้างบริเวณรอบดวงอาทิตย์ที่ปราศจากวงโคจรที่เสถียร ผลจากแบบจำลองการกำเนิดระบบสุริยะสนับสนุนแนวคิดที่ระบบดาวเคราะห์จะเลือกรัศมีวงโคจรที่เสถียรแบบสุ่มจะมีแนวโน้มที่จะเป็นไปตามกฎของทีทซีอุส–โบเดอ
ดูบรูลและแกรเนอร์แสดงให้เห็นว่ากฎกำลังสองผกผันตามระยะทางจะมีผลลัพธ์ของแบบจำลองการยุบตัวของกลุ่มเมฆของระบบดาวเคราะห์มีแนวโน้มที่จะสมมาตรสองแกน : การหมุนคงที่ (เมฆจะสมมาตรตามแกน) สเกลคงที่ (เมฆจะมีสเกลตามความยาวเท่ากันหมด), อันหลังเป็นโครงหลักของหลายปรากฏการณ์ มีบทบาทในการเกิดระบบสุริยะ

**อ้างอิง**
หมวดหมู่:ดาวเคราะห์
ดาวบริวารของดาวพฤหัสบดี

ดาวพฤหัสบดีกับดาวบริวารบริวารที่ใหญ่ที่สุด 4 ดวง
ดาวพฤหัสบดีมีดาวบริวารเท่าที่ค้นพบและยืนยันแล้ว 80 ดวง จึงเป็นดาวเคราะห์ที่มีดวงจันทร์บริวารมากเป็นอันดับ 2 รองจากดาวเสาร์  ดาวบริวารที่มีมวลมากที่สุด 4 ดวงหรือดวงจันทร์ของกาลิเลโอ ถูกค้นพบในปี ค.ศ. 1610 ถือเป็นวัตถุในระบบสุริยะกลุ่มแรก ๆ ที่ถูกค้นพบว่าโคจรรอบดาวดวงอื่นที่ไม่ใช่โลกหรือดวงอาทิตย์ นับตั้งแต่สิ้นสุดคริสต์ศตวรรษที่ 19 มีดาวบริวารขนาดเล็กอีกเป็นจำนวนมากที่ถูกค้นพบและได้รับการตั้งชื่อตามชื่อคนรักหรือธิดาของเทพเจ้าจูปิเตอร์ของโรมัน (หรือเทพเจ้าซุสของกรีก)
ดาวบริวาร 8 ดวงของดาวพฤหัสบดีเป็นบริวารที่มีวงโคจรปกติ กล่าวคือ มีวงโคจรเกือบเป็นวงกลมไปในทางเดียวกับดาวดวงอื่น ๆ และเอียงทำมุมกับเส้นศูนย์สูตรของดาวพฤหัสบดีไม่มากนัก ดาวบริวารของกาลิเลโอทั้ง 4 ดวงมีลักษณะเป็นทรงกลม ดังนั้นดาวบริวารเหล่านี้อาจได้รับการจัดเป็นดาวเคราะห์แคระหากพวกมันโคจรรอบดวงอาทิตย์โดยตรง ส่วนดาวบริวารอีก 4 ดวงมีขนาดเล็กกว่าและอยู่ใกล้ดาวพฤหัสบดีมากกว่าดาวบริวารของกาลิเลโอ เป็นแหล่งกำเนิดฝุ่นซึ่งคอยเสริมความหนาแน่นให้กับวงแหวนของดาวพฤหัสบดี
ดาวบริวารอื่น ๆ ที่เหลือเป็นบริวารขนาดเล็กซึ่งอยู่ห่างไกลจากดาวพฤหัสบดีมากกว่า จัดเป็นดาวบริวารผิดปกติ คือ มีความเอียงและความเยื้องศูนย์กลางของวงโคจรสูง (วงโคจรไม่มีจุดศูนย์กลางจุดเดียวกันสม่ำเสมอ) บางดวงโคจรไปในทางเดียวกันและบางดวงโคจรสวนทางกับบริวารดวงอื่น ๆ ดาวบริวารเหล่านี้อาจเคยเป็นดาวเคราะห์น้อยที่โคจรรอบดวงอาทิตย์มาก่อน แต่ถูกอำนาจแรงโน้มถ่วงของดาวพฤหัสบดีจับไว้ในภายหลัง มีดาวบริวารที่เพิ่งถูกค้นพบ 16 ดวงในกลุ่มนี้ยังไม่ได้รับการตั้งชื่อ

**ลักษณะ**
ลักษณะทางกายภาพและลักษณะวงโคจรของดาวบริวารต่าง ๆ มีความแตกต่างกันอย่างมาก ดาวบริวารของกาลิเลโอทั้ง 4 ดวงมีเส้นผ่านศูนย์กลางยาวกว่า 3,000 กิโลเมตร ดวงที่ใหญ่ที่สุดคือ แกนีมีด เป็นวัตถุที่มีขนาดใหญ่ที่สุดในระบบสุริยะ (เมื่อไม่นับรวมดวงอาทิตย์และดาวเคราะห์ชั้นเอกทั้ง 8 ดวง) ในขณะที่ดาวบริวารดวงอื่น ๆ ทั้งหมดมีเส้นผ่านศูนย์กลางยาวน้อยกว่า 250 กิโลเมตรและส่วนใหญ่ยาวไม่เกิน 5 กิโลเมตร แม้แต่ยูโรปาซึ่งเป็นดาวบริวารที่เล็กที่สุดในกลุ่มกาลิเลโอ ยังมีมวลมากกว่ามวลของดาวบริวารนอกกลุ่มทั้งหมดรวมกันถึง 5,000 เท่า วงโคจรก็มีทั้งเกือบเป็นวงกลมสมบูรณ์ เอียง และเป็นวงรี หลายดวงยังโคจรไปในทิศทางตรงกันข้ามกับการหมุนของดาวพฤหัสบดีอีกด้วย เวลาที่ใช้โคจรรอบดาวพฤหัสบดีก็ต่างกันตั้งแต่ 7 ชั่วโมงโลก (ซึ่งน้อยกว่าเวลาที่ดาวพฤหัสบดีใช้หมุนรอบตัวเอง) จนถึงประมาณ 3 ปีโลกในดาวพฤหัสมีทอนาโดที่เราสามารถเห็นได้เป็นจุดๆและยังเป็นก๊าสอีกด้วย

**ตารางรายชื่อดาวบริวาร**
รายชื่อด้านล่างเป็นรายชื่อของดาวบริวารของดาวพฤหัสบดีเรียงตามคาบดาราคติ

**อ้างอิง ==
บริการข้อความสื่อประสม

บริการข้อความสื่อประสม (multimedia messaging service) หรือเอ็มเอ็มเอส (MMS) เป็นการส่งข้อความประกอบสื่อประสม แทนที่จะส่งเป็นข้อความที่มีตัวอักษรอย่างเดียวซึ่งเรียก "บริการข้อความ" หรือเอสเอ็มเอส
เอ็มเอ็มเอสนั้นรองรับการส่งรูปภาพสี ภาพเคลื่อนไหว หรือเสียงจากโทรศัพท์มือถือเครื่องหนึ่งไปยังอีกเครื่องหนึ่ง โดยที่โทรศัพท์มือถือเครื่องของผู้รับนั้น จะต้องสามารถรับเอ็มเอ็มเอสรองรับการใช้จีพีอาร์เอสและถ้ายิ่งเป็นเอ็ดจ์ก็จะสามารถทำงานได้รวดเร็วขึ้น และก่อนที่จะรับ-ส่งเอ็มเอ็มเอสได้นั้น จะต้องตั้งค่าโทรศัพท์และขอเปิดใช้บริการเอ็มเอ็มเอสและจีพีอาร์เอสจากผู้ให้บริการเครือข่ายโทรศัพท์มือถือก่อนด้วย เอ็มเอ็มเอสนั้นจะมีขนาดที่ใหญ่กว่าเอสเอ็มเอส และถ้าขนาดไฟล์ใหญ่เกินไป ก็จะไม่สามารถส่งได้ จำเป็นจะต้องมีการปรับขนาดให้เล็กลง ซึ่งโดยปกติจะมีอัตราค่าบริการที่แพงกว่าเอสเอ็มเอสแล้วแต่ผู้ให้บริการ ดังนั้นเอ็มเอ็มเอสจึงเป็นการส่งข้อมูลอีกทางเลือกหนึ่ง ซึ่งคล้าย ๆ กับ ไปรษณีย์อิเล็กทรอนิกส์ หรือ บลูทูท เพียงแต่ทั้งสองอย่างนี้ จะไม่มีค่าใช้จ่ายเท่านั้นเอง ก็แล้วแต่เรา ว่าจะเลือกแบบไหน
หมวดหมู่:สื่อประสม
หมวดหมู่:เครือข่ายไร้สาย
เนยขาว

เนยขาว หรือ shortening เป็นไขมันพืชที่ผ่านกระบวนการเติมไฮโดรเจนลงในส่วนที่ไม่อิ่มตัวของกรดไขมัน ทำให้เปลี่ยนสถานะจากของเหลว (น้ำมัน) เป็นกึ่งของแข็ง มีจุดเกิดควัน (smoke point) สูงกว่าเนยและมาร์การีน และยังมีส่วนประกอบเป็นไขมันร้อยละ 100 สูงกว่าเนยที่มีเพียงประมาณร้อยละ 80–88
เนยขาวถูกผลิตจำหน่ายเป็นครั้งแรกในเดือนมิถุนายน ค.ศ. 1911 โดยบริษัทพรอคเตอร์ แอนด์ แกมเบิลในสหรัฐ ใช้ชื่อตราสินค้าว่า คริสโก (Crisco) ซึ่งเป็นคำที่แปลงมาจากวลี ""crystallized cottonseed oil"

**คุณสมบัติ**
 มีคุณสมบัติคล้ายเนยและมันหมู แต่ต้นทุนการผลิตต่ำกว่า- ไม่จำเป็นต้องแช่เย็น จึงเก็บได้สะดวกและทำให้ค่าใช้จ่ายในการเก็บต่ำ- อาหารที่ใช้เนยขาวเก็บได้นานกว่าใช้เนยสด

**ข้อเสีย**
 มีไขมันทรานส์ (trans fats) เมื่อรับประทานจะเป็นเหตุให้เกิดปัญหาสุขภาพหลายประการ ไขมันทรานส์นี้เกิดขึ้นจากกระบวนการไฮโดรจีเนชัน

**การนำไปใช้**
 ใช้ในขนมอบเพื่อให้ได้ลักษณะร่วน หรือใช้แทนไขมัน เช่นเนยและมันหมู ที่มีสถานะเป็นของแข็งในอุณหภูมิห้อง- เติมสีผสมอาหารสีเหลือง กลิ่น และส่วนผสมอื่น ๆ เรียกเป็นมาร์การีน สำหรับใช้ทาขนมปัง 

**อ้างอิง**
นเยขาว
แม่แบบ:เหตุการณ์ปัจจุบัน/2551 ธันวาคม 14

* นายสายัณห์ ม่วงเจริญ (สายัณห์ ดอกสะเดา) ถึงแก่กรรมอย่างสงบ เมื่อเวลา 18.08 น. ณ โรงพยาบาลจุฬาลงกรณ์ ( มติชน) ( ไทยรัฐ)
}
ทีเอ็นเอ

ทีเอ็นเอ (TNA) อาจหมายถึง:- แนวร่วมทมิฬแห่งชาติ (Tamil National Alliance) พรรคการเมืองในประเทศศรีลังกา- สำนักข่าวไทย (Thai News Agency)- หอจดหมายเหตุแห่งชาติสหราชอาณาจักร (The National Archives) หอจดหมายเหตุในสหราชอาณาจักร- เดอะ นิว อัมสเตอร์ดัมส์ (The New Amsterdams) วงดนตรี- กรดทรีโอสนิวคลีอิค (Threose nucleic acid)- โทเทิลนอนสต็อปแอคเชินเรสต์ลิง (Total Nonstop Action Wrestling) สมาคมมวยปล้ำอาชีพในสหรัฐอเมริกา
เอกตอร์ เฟาเบล

เอกตอร์ เฟาเบล โรคี (Héctor Faubel Rojí) เป็นนักแข่งรถจักรยานยนต์ทางเรียบชาวสเปน แข่งขันจักรยานยนต์ชิงแชมป์โลกในรุ่น GP 250 
เฟาเบลเกิดที่เมืองยีเรีย (Llíria) ในแคว้นปกครองตนเองบาเลนเซีย ประเทศสเปน เมื่อวันที่ 10 สิงหาคม พ.ศ. 2526 เริ่มแข่งขันจักรยานยนต์ชิงแชมป์โลกตั้งแต่ฤดูกาล 2002 ขับรถอพริเลีย ในรุ่น 125 ซีซี ได้อันดับที่ 3 ในฤดูกาล 2006, อันดับที่ 2 ในฤดูกาล 2007 และได้รับการคาดหวังว่าจะได้เป็นแชมเปียนโลกในรุ่น 125 ซีซีเฟาเบลเลื่อนชั้นขึ้นมาขับรุ่น 250 ซีซี ในฤดูกาล 2008
หลังสิ้นสุดฤดูกาล 2008 เฟาเบลได้อันดับที่ 14 และได้เซ็นสัญญาย้ายสังกัดมาร่วมทีมไทยฮอนด้าพีทีทีแซก กับรัฐภาคย์ วิไลโรจน์ ในฤดูกาล 2009

**ผลงานแข่งขัน**

**อ้างอิง**
หมวดหมู่:นักแข่งรถชาวสเปน
เฮ็งกี โตบียัซ

เฮ็งกี โตบียัซ (Hengky Tobias) นักมวยสากลชาวอินโดนีเซีย สถิติการชก 12 ครั้ง ชนะ 6 (น็อก 2) เสมอ 2 แพ้ 4 

**ประวัติ**
โตบียัซขึ้นชกมวยสากลอาชีพครั้งแรกเมื่อ 24 ธันวาคม พ.ศ. 2543 แพ้น็อกลัควา ชิม นักมวยสากลชาวมองโกเลียที่ต่อมาจะกลายเป็นแชมป์โลกคนแรกของมองโกเลียไปในยกที่ 3 จากนั้น เดินทางมาชิงแชมป์ PABA รุ่นไลต์เวตที่นนทบุรีเมื่อ 31 สิงหาคม พ.ศ. 2544 แพ้น็อกประเวศน์ ศักดิ์เมืองแกลง ยก 4 จากนั้น โทเปียสขึ้นชกอีกที่อินโดนีเซียชนะ 4 ครั้งจาก 6 ครั้ง จึงขึ้นชิงแชมป์อินโดนีเซียรุ่นไลต์เวตเมื่อ 17 กรกฎาคม พ.ศ. 2547 แต่ทำได้เพียงเสมอกับอุนตุง โอร์เตกา จากนั้น โทเปียสขึ้นชกชนะอีก 1 ครั้ง ก็ขึ้นชิงแชมป์ PABA รุ่นไลต์เวต เมื่อ 19 สิงหาคม พ.ศ. 2548 ซึ่งคราวนี้เป็นฝ่ายชนะคะแนนประเทศ ส.ธนิกุลได้แชมป์มาครอง แต่พอป้องกันแชมป์ครั้งแรก ก็เสียแชมป์ให้เฮโร เยา กาตีลี เมื่อ 4 มีนาคม พ.ศ. 2549 โดยเป็นฝ่ายถูกชกล้มสองครั้งในยกที่ 12 และถูกจับแพ้น็อกไปในยกที่ 12 นี้ เมื่อถูกชกล้มเป็นครั้งที่สอง จากนั้นโตบียัซก็แขวนนวมไป

**เกียรติประวัติ**
 แชมป์ PABA เฉพาะกาลรุ่นไลต์เวต
** ชิง 19 สิงหาคม 2548 ชนะคะแนน ประเทศ ส.ธนิกุล ที่อินโดนีเซีย
** เสียแชมป์ 4 มีนาคม 2549 แพ้น็อก เฮโร เยา กาตีลี ยก 12- ชิงแชมป์ต่อไปนี้แต่ไม่สำเร็จ 
** ชิงแชมป์ PABA รุ่นไลต์เวตเมื่อ 31 สิงหาคม 2544 แพ้น็อก ประเวศน์ ปฐวิกรณ์ยิม ยก 4 ที่นนทบุรี

**อ้างอิง**
  สถิติการชก boxrec.com 
หมวดหมู่:นักมวยสากลชาวอินโดนีเซีย
หมวดหมู่:แชมป์ PABA
หมวดหมู่:บุคคลจากจังหวัดบาหลี
แม่แบบ:Creative Commons/doc

==วิธีใช้**
แม่แบบนี้ใช้สำหรับแสดงสถานะภาพ ครีเอทีฟคอมมอนส์ (ดูที่ ภาพครีเอทีฟคอมมอนส์) อย่างไรก็ดีแม่แบบนี้สามารถระบุเวอร์ชันได้เพียง 1 เวอร์ชัน จึงไม่สามารถใช้กับครีเอทีพคอมมอนส์ได้หลาย ๆ รุ่น (เช่น Cc-By-Sa-3.0, 2.5,2.0 และ 1.0) และมีแม่แบบบางส่วนที่เกี่ยวกับ CC ที่ถูกสร้างก่อนที่จะมีแม่แบบนี้ ดูเพิ่มด้านล่่าง

**ตัวแปรแต่ละตัว**
ตัวแปรทุกตัวมีสถานะเป็น Optional คือจะใส่หรือไม่ใส่ก็ได้ ถ้าไม่ใส่ก็จะไม่แสดงผลตัวแปรนั้น
ตัวแปรต่อไปนี้ ใส่ในรูป y หลังเครื่องหมายเท่ากับ หากไม่ใช้ให้ปล่อยว่างไว้ (ดูคำอธิบายเต็มได้ที่ สัญญาอนุญาตครีเอทีฟคอมมอนส์)
by = แสดงที่มา (Attribution) โดยปกติค่านี้จะใช้ y เพื่ออนุญาตให้เผยแพร่งานได้โดยมีการอ้างที่มา (ซึ่งสัญญา CC เกือบทุกชนิดจะใช้ตัวนี้)
nc = ไม่ใช้เพื่อการค้า (Noncommercial) ไม่อนุญาตให้นำงานนี้ไปเผยแพร่หรือใช้เพื่อวัตถุประสงค์ทางการค้า
sa = อนุญาตแบบเดียวกัน (ShareAlike) อนุญาตให้ผู้อื่นแจกจ่ายงานดัดแปลงโดยใช้สัญญาอนุญาตเดียวกัน
nd = ไม่ดัดแปลง (No Derivative Works) ไม่อนุญาตให้นำงานนี้ไปดัดแปลง หรือสร้างงานใหม่โดยใช้งานนี้
ตัวแปรต่อไปนี้ต้องใส่ค่าตามที่กำหนด หลังเครื่องหมายเท่ากับ หากไม่ใช้ให้ปล่อยว่างไว้
version = ใส่รุ่นที่ผู้ใช้ต้องการให้สัญญา CC มีผลบังคับเป็นเลข 3.0, 2.5, 2.0 หรือ 1.0 อย่างใดอย่างหนึ่งเท่านั้น
state = ใส่เขตอำนาจศาล ที่เจ้าของงาน CC ต้องการให้สิทธิ์บังคับใช้เป็นตัวพิมพ์เล็กภาษาอังกฤษ ตัวแปรนี้รองรับเฉพาะค่า at สำหรับ ประเทศออสเตรีย it สำหรับประเทศอิตาลี de สำหรับประเทศเยอรมัน และ th สำหรับประเทศไทย

**ดูเพิ่ม**
 cc-by-3.0 สำหรับรูปแบบตัวแปร - cc-by-sa-3.0 สำหรับรูปแบบตัวแปร - Cc-by-sa-2.5 สำหรับรูปแบบตัวแปร - ภาพครีเอทีฟคอมมอนส์ เพื่อค้นหาภาพ Creative Commons ทั้งหมด
หมวดหมู่:แม่แบบวิกิพีเดีย
ฟัลล์ไวสส์ (1939)

กองทัพเยอรมันและโปแลนด์เผชิญหน้ากันในวันที่ 31 สิงหาคม 1939
กรณีสีขาว (Fall Weiß) คือ แผนการทางยุทธศาสตร์ของเยอรมนีสำหรับเตรียมทำสงครามกับโปแลนด์ ซึ่งได้ถูกนำมาใช้ในการบุกครองโปแลนด์ เมื่อวันที่ 1 กันยายน ค.ศ. 1939

**รายละเอียดของแผน**
แผนการดังกล่าวเป็นการเริ่มต้นของความเป็นศัตรูกันก่อนการประกาศสงคราม โดยกองทัพเยอรมันได้รับคำสั่งให้โจมตีโปแลนด์เป็นสามสาย- การโจมตีหลักจากเยอรมนีทางตะวันตกของโปแลนด์- การโจมตีสายที่สองจากปรัสเซียตะวันออก ทางเหนือของโปแลนด์- การโจมตีของสโลวาเกียจากทางใต้
โดยการโจมตีทั้งสามสายมีเป้าหมายมุ่งไปยังวอร์ซอว์ ขณะที่กองทัพโปแลนด์หลักจะถูกล้อมและถูกทำลายทางตะวันตกของแม่น้ำวิสตูล่า
หมวดหมู่:การทัพโปแลนด์
ตราอาร์ม

ไฟล์:EUcoats.png|thumb|300px|ตราแผ่นดินของหลายประเทศมีลักษณะเป็นตราอาร์ม ดังเช่นภาพตราแผ่นดินของประเทศในสหภาพยุโรป
ตราอาร์ม (Coat of arms, เรียกอย่างเฉพาะเจาะจงว่า armorial achievement หรือ armorial bearings, เรียกอย่างย่อว่า arms) ในธรรมเนียมของทวีปยุโรป เป็นสัญลักษณ์ซึ่งออกแบบขึ้นสำหรับบุคคลหรือคณะบุคคล อันมีการดัดแปลงใช้ในหลายลักษณะ พัฒนามาจากตราประจำตัวของอัศวินในยุโรปสมัยโบราณเพื่อจำแนกพวกของตนออกจากพวกของศัตรู สามัญชนในยุโรปภาคพื้นทวีปอาจใช้ตราอาร์มเป็นสัญลักษณ์ได้เช่นกัน แต่เรียกชื่อชนิดตราต่างออกไปว่า Burgher arms
ในพจนานุกรมฉบับราชบัณฑิตยสถาน พ.ศ. 2542 ของประเทศไทย ได้ให้นิยามของคำว่า "อาร์ม" ไว้ดังนี้
"อาร์ม  อาม น. เครื่องหมายมักเป็นรูปโล่ที่ภายในผูกเป็นลวดลาย ใช้เป็นสัญลักษณ์ของวงศ์ตระกูล สถาบันต่าง ๆ เป็นต้น, เรียกเต็มว่า ตราอาร์ม. (อ. arm)."
ตราอาร์มนั้นต่างจากตราประทับ (seal) และตราสัญลักษณ์ (emblem) ตรงที่มีการให้คำอธิบายอย่างเป็นทางการโดยมีศัพท์เฉพาะของตนเอง ซึ่งเรียกโดยรวมในภาษาอังกฤษว่า Blazon หรือเทียบเป็นภาษาไทยว่า นิยามของตรา 
ในยุคคริสต์ศตวรรษที่ 21 ตราอาร์มได้มีการนำไปใช้กับสถาบันต่าง ๆ เช่นมหาวิทยาลัย ตราของแต่ละแห่งจะได้รับการคุ้มครองตามกฎหมายและปกป้องสิทธิการใช้งาน การใช้ตราดังว่ามานี้ยังรวมถึงการใช้เป็นเครื่องหมายราชการประจำชาติหลายประเทศ กล่าวอีกนัยหนึ่งคือใช้เป็น "ตราแผ่นดิน" นั่นเอง
ศิลปะในการออกแบบ การแสดงให้ปรากฏ การอธิบาย และการบันทึกตราอาร์ม เรียกว่า heraldry อันอาจแปลเป็นภาษาไทยตามสำนวนของ ม.ร.ว.คึกฤทธิ์ ปราโมช ได้ว่า "มุทราศาสตร์"

**ชนิดของตราอาร์ม**
ส่วนใหญ่แล้วตราอาร์มจะแบ่งอย่างกว้าง ๆ เป็นสองชนิด
:* ตราอาร์มใหญ่ หรือ มหาลัญจกร (greater coat of arms) คือตราอาร์มที่ประกอบด้วยองค์ประกอบครบชุด เช่นมหาลัญจกรของสาธารณรัฐเซอร์เบีย (22px)
:* ตราอาร์มย่อ หรือ จุลลัญจกร (minor coat of arms) คือตราอาร์มที่ย่อจากองค์ประกอบครบของตราอาร์มใหญ่ เช่นจุลลัญจกรของสาธารณรัฐเซอร์เบีย (18px)

**ดูเพิ่ม**
 นิยามของตรา - มุทราศาสตร์- ผิวตรา

**แหล่งข้อมูลอื่น**
  Free access date=2012-02-10  to Burke's General Armory (incomplete, 1500 British surnames), Pimbley's Dictionary of Heraldry and Blason des familles d'Europe, Grand Armorial Universel (15,000 European surnames)-  Heraldry in the SCA-  Modar's Heraldry date=2006-12-08 -  A fairly recent (1995) English private coat of arms and letters patent/blazon-  Coat of Arms Visual Designer web-based software
หมวดหมู่:บรรดาศักดิ์
หมวดหมู่:เครื่องอิสริยาภรณ์
หมวดหมู่:อินโฟกราฟิกส์
ตราแผ่นดินในทวีปเอเชีย

ต่อไปนี้เป็นตราแผ่นดินของประเทศและดินแดนต่างๆในทวีปเอเชีย

**ประเทศเอกราช**

**เขตปกครองตนเอง นครปกครองตนเองและเขตการปกครองอื่นๆ**

**ดูเพิ่ม**
 ตราแผ่นดิน
ทอรัส

ทอรัส เป็นคำทับศัพท์จากภาษาอังกฤษ อาจหมายถึง

**Torus**
Torus สามารถอ่านได้เป็น ทอรัส /tɔrəs/ หรือ โทรัส /toʊrəs/ มาจากภาษาละติน แปลว่า หมอน พหูพจน์เขียนเป็น Tori อ่านว่า ทอไร /tɔraɪ/ หรือ โทไร /toʊraɪ/ - ทอรัส (torus) หรือทรงห่วงยาง พื้นผิวเรขาคณิต- ทอรัสนอต (torus knot) พื้นผิวเรขาคณิต- ฐานดอกนูน ทางพฤกษศาสตร์- อาการผิดปกติของร่างกาย
** ปุ่มกระดูกเพดานปาก (torus palatinus)
** ปุ่มกระดูกขากรรไกรล่าง (torus mandibularis)
** กระดูกร้าวย่น (torus fracture) หรือกระดูกเดาะ- จอยต์ยูโรเปียนทอรัส (Joint European Torus) เครื่องทดลองปฏิกิริยานิวเคลียร์

**Taurus**
Taurus อ่านว่า ทอรัส /tɔrəs/ มาจากภาษาละติน แปลว่า วัวและกระทิง พหูพจน์เขียนเป็น Tauri อ่านว่า ทอไร /tɔraɪ/ - Bos taurus ชื่อวิทยาศาสตร์ของ วัว- กลุ่มดาววัว ทางดาราศาสตร์- ราศีพฤษภ ทางโหราศาสตร์
*Carnotaurus อ่านว่า คาร์โนทอรัส เป็นชื่อของไดโนเสาร์กินเนื้อชนิดหนึ่ง- ทอรัส อัลเดบารัน ตัวละครจากการ์ตูนเรื่องเซนต์เซย่า- เทือกเขาทอรัส ทางตอนใต้ของประเทศตุรกี- ฟอร์ด ทอรัส รถยนต์นั่งผลิตโดยฟอร์ดมอเตอร์ ตั้งแต่ปี  ค.ศ. 1986 ถึงปัจจุบัน- ปืนเทารัส บริษัทผลิตอาวุธปืนซึ่งมีแหล่งผลิตในบราซิล
ระวังสับสนกับ Taunus อ่านว่า เทานัส /taʊnəs/- เทือกเขาเทานัส ทางตอนกลางของประเทศเยอรมนี- ฟอร์ด เทานัส รถยนต์ขนาดกลางผลิตโดยฟอร์ดมอเตอร์ ในประเทศเยอรมนี ระหว่างปี ค.ศ. 1939 - 1982

**อ้างอิง ==